《题光泽王衷赤荣光图乃画红梅带月》
明代·王缜

本是冰霜玉殿栽，谁移春信郢江开。天边霞彩初分派，仙府丹砂暗换胎。

直以河图占造化，剩于鼎鼐认贤才。于今忠赤枝枝盛，从此辉光日日来。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。